2.0 ลักษณะการประกอบธุรกิจ

 บริษัทฯเป็นผู้ผลิตและจำหน่ายปูนซีเมนต์ คอนกรีตผสมเสร็จ และเม็ดพลาสติก LDPE/EVA โดยมีกิจการร่วมทุนในธุรกิจแอมโมเนียมไนเตรทและกรดไนตริก นอกจากนี้ยังมีกิจการลงทุนที่เกี่ยวเนื่องกับธุรกิจเหล็กและธุรกิจประกันชีวิต เป็นต้น

  ผลิตภัณฑ์ปูนซีเมนต์ทั้งหมดของบริษัทฯ มีคุณภาพเป็นไปตามมาตรฐานอุตสาหกรรมประเทศไทย
  สหรัฐอเมริกา (ASTM) และสหพันธรัฐยุโรป (EU)
  โดยเป็นโรงงานปูนซีเมนต์ของคนไทยรายแรกที่ได้รับการรับรองมาตรฐานสากลด้านคุณภาพ ISO
  9002 สามารถผ่านมาตรฐานด้านอุตสาหกรรมและสิ่งแวดล้อม ทำให้สามารถส่งออกปูน
  ทีพีไอไปยังรัฐแคลิฟอร์เนียซึ่งขึ้นชื่อว่าดูแลและระมัดระวังปัญหาสิ่งแวดล้อมสูงที่สุดในโลก

  ด้วยความพร้อมของเครื่องจักรที่ทันสมัย บริษัทฯมีโรงงานปูนซีเมนต์ 3
  โรงตั้งอยู่ในพื้นที่แห่งเดียวกันและติดกับเหมืองหินปูนของบริษัทฯ
  รวมทั้งมีเครือข่ายการตลาดและการจัดส่งที่ครอบคลุมพื้นที่ทั่วประเทศ
  ทำให้บริษัทฯมีความได้เปรียบในด้านต้นทุนการผลิตที่ต่ำมาก
  โดยบริษัทฯเป็นผู้ผลิตและจำหน่ายปูนซีเมนต์รายใหญ่อันดับ 3 ของประเทศ
  และยังเป็นผู้นำและครองส่วนแบ่งตลาดปูนสำเร็จรูปสูงที่สุดในประเทศ นอกจากนี้บริษัท ทีพีไอ
  คอนกรีต จำกัด ในฐานะเป็นบริษัทย่อยยังเป็นผู้ผลิตและจำหน่ายคอนกรีตผสมเสร็จรายใหญ่อันดับ
  2 ของประเทศไทย

  ด้านผลิตภัณฑ์พลาสติก บริษัทฯเป็นผู้นำและครองส่วนแบ่งตลาดในผลิตภัณฑ์เม็ดพลาสติก LDPE และ
  EVA สูงสุดในประเทศ
  โดยบริษัทฯเป็นผู้ผลิตเพียงรายเดียวในประเทศและไม่กี่รายในโลกที่สามารถพัฒนาเทคโนโลยีการผลิตเม็ดพลาสติก
  EVA

2.1 ประวัติความเป็นมา

  บริษัทฯ ได้รับการจดทะเบียน จัดตั้งเป็นบริษัทจำกัด ในนาม “บริษัท โพลีน จำกัด” เมื่อวันที่ 24
  กันยายน 2530 โดยกลุ่มตระกูล “เลี่ยวไพรัตน์” เป็นผู้ก่อตั้งและบริหารมาจนถึงปัจจุบัน
  ด้วยทุนจดทะเบียนเริ่มแรก 100,000 บาท ประกอบธุรกิจเป็นตัวกลางในการจัดซื้อเม็ดพลาสติก
  PE (Polyethylene) จากบริษัท อุตสาหกรรมปิโตรเคมีกัลไทย จำกัด (มหาชน) “ ทีพีไอ ”
  (ปัจจุบันได้เปลี่ยนชื่อบริษัทเป็น บริษัท ไออาร์พีซี จำกัด (มหาชน) “ IRPC ” )

  ต่อมาได้เปลี่ยนชื่อเป็นบริษัท ทีพีไอ โพลีน จำกัด เมื่อวันที่ 24 ตุลาคม 2532
  และในเดือนมีนาคม 2533 บริษัทฯ ได้รับโอนกิจการผลิตเม็ดพลาสติก LDPE (Low Density
  Polyethylene) และสิทธิประโยชน์ต่างๆ ตามบัตรส่งเสริมการลงทุนจาก IRPC
  และได้ขยายธุรกิจในการผลิตและจำหน่ายปูนเม็ดและปูนซีเมนต์ ต่อมาในปี 2534 บริษัทฯ
  ได้จัดตั้งบริษัท ทีพีไอ คอนกรีต จำกัด ซึ่งบริษัทฯถือหุ้นในสัดส่วนร้อยละ 99.99
  เพื่อผลิตและจำหน่ายคอนกรีตผสมเสร็จ โดยเมื่อวันที่ 20 พฤศจิกายน 2533 บริษัทฯ
  ได้จดทะเบียนในตลาดหลักทรัพย์แห่งประเทศไทย และต่อมาเมื่อวันที่ 17 กุมภาพันธ์ 2537
  บริษัทฯ ได้จดทะเบียนเป็นบริษัทมหาชนจำกัด และบริษัทฯ ได้เริ่มผลิตปูนสำเร็จรูปในปี 2539

  วิกฤตการณ์ทางเศรษฐกิจในปี 2540
  ส่งผลให้ความต้องการผลิตภัณฑ์ซีเมนต์และคอนกรีตลดลงอย่างมาก
  ประกอบกับผลของการประกาศลดค่าเงินบาทเมื่อเดือนกรกฎาคม 2540
  ส่งผลให้เกิดผลกระทบต่อสถานการณ์ทางการเงินของบริษัทฯเป็นอย่างมาก และเป็นเหตุให้บริษัทฯ
  ต้องตัดสินใจเข้าสู่กระบวนการฟื้นฟูกิจการภายใต้การกำกับดูแลของศาลล้มละลายกลาง

  การเปลี่ยนแปลงและพัฒนาการที่สำคัญในรอบปี 2547 ถึงปัจจุบัน

ปี 2547

  มกราคม
  บริษัทฯประสบความสำเร็จในการระดมทุนโดยการเสนอขายหุ้นให้แก่ประชาชนทั่วไปจำนวน 300
  ล้านหุ้น ในราคาเสนอขายหุ้นละ 37 บาท คิดเป็นเงินที่ระดมทุนได้เท่ากับ 11,100 ล้านบาท

  24 กุมภาพันธ์ บริษัทฯ
  ได้นำเงินที่ได้จากเพิ่มทุนส่วนหนึ่งไปชำระหนี้คงเหลือให้แก่เจ้าหนี้ที่เข้าร่วม
  กระบวนการซื้อหนี้คืนโดยมีส่วนลดภายใต้กระบวนการของศาลล้มละลายกลาง

  12,13 กรกฎาคม บริษัทฯ ได้ชำระหนี้เงินต้น (จากเงินส่วนเกินหลังการซื้อหนี้คืนหรือ Surplus
  DRP Fund) จำนวนประมาณ 40 ล้านเหรียญสหรัฐ
  และดอกเบี้ยค้างจ่ายตลอดจนค่าธรรมเนียมค้างจ่าย (คำนวณถึงสิ้นสุดวันที่ 30 พฤศจิกายน
  2542) ให้แก่เจ้าหนี้ตามสัญญาปรับโครงสร้างหนี้
  โดยชำระเป็นแคชเชียร์เช็คสำหรับหนี้สกุลเงินบาท
  และดราฟท์สำหรับหนี้สกุลเงินตราต่างประเทศไว้ที่ศาลล้มละลายกลาง
  เพื่อให้เจ้าหนี้ตามสัญญาปรับโครงสร้างหนี้สามารถรับการชำระหนี้ดังกล่าวได้ต่อไป

26 สิงหาคม โรงงานผลิต LDPE/EVA ได้รับการรับรองมาตรฐานคุณภาพผลิตภัณฑ์ มอก/ISO9001:

  2000 จากสถาบันรับรองมาตรฐานไอเอสโอ (สรอ.)

14 กันยายน โรงงานผลิต LDPE/EVA
ได้รับการรับรองมาตรฐานระบบการจัดการอาชีวอนามัยและความปลอดภัย มอก.18001
จากสถาบันรับรองมาตรฐานไอเอสโอ (สรอ.)

  ตุลาคม - พฤศจิกายน
  บริษัทฯได้ทำการแก้ไขแผนฟื้นฟูกิจการและสัญญาหลักในการปรับโครงสร้างหนี้
  โดยได้ขยายระยะเวลาในการดำเนินการตามแผนออกไปอีก 1 ปี สิ้นสุดวันที่ 31 ธันวาคม 2547
  นอกจากนี้ยังให้สิทธิบริษัทฯในการชำระหนี้ดอกเบี้ยและค่าธรรมเนียมค้างจ่ายคำนวณถึงวันที่ 30
  พฤศจิกายน 2542 ด้วยเงินสดแทนการแปลงหนี้เป็นทุน โดยต่อมาในเดือนพฤศจิกายน – ธันวาคม
  2547
  เจ้าหนี้ต่างทยอยมารับการชำระหนี้ดอกเบี้ยและค่าธรรมเนียมค้างจ่ายโดยผ่านกระบวนการของศาลล้มละลายกลางเรียบร้อยแล้ว

ปี 2548

  มีนาคม 2548 บริษัทฯได้ดำเนินการเดินเครื่องจักรโรงงานผลิตปูนผสม Mortar โรงงานที่ 3
  ในเดือนมีนาคม 2548 ส่งผลให้มีกำลังการผลิตเพิ่มขึ้น

  25 มีนาคม โรงงานผลิต LDPE/EVA ได้รับการรับรองมาตรฐานระบบการจัดการสิ่งแวดล้อม
  โดยได้รับการรับรองมาตรฐาน ISO 14001: 2004 จากสถาบันรับรองมาตรฐานไอเอสโอ
  (สรอ.)

  20 มิถุนายน หน่วยผลิตคอนกรีตผสมเสร็จได้รับการรับรองมาตรฐานระบบการจัดการสิ่งแวดล้อม
  โดยได้รับการรับรองมาตรฐาน ISO 14001: 2004 จากสถาบัน Bureau Veritas Quality
  International (BVQI)

  9 สิงหาคม โรงงานปูนซีเมนต์ได้รับการรับรองมาตรฐานระบบการจัดการสิ่งแวดล้อม
  โดยได้รับการรับรองมาตรฐาน ISO 14001: 2004 จากสถาบัน AJA Registrar
  แห่งประเทศอังกฤษ

  พฤศจิกายน บริษัทฯและบริษัท ทีพีไอ คอนกรีต จำกัด (“บริษัทย่อย”)
  ได้ทำการแก้ไขแผนฟื้นฟูกิจการโดยได้ขยายกำหนดระยะเวลาดำเนินการตามแผนฟื้นฟูกิจการออกไปอีก
  1 ปี จากวันที่ 1 มกราคม 2549 ถึงวันที่ 31 ธันวาคม 2549

ปี 2549

  11 พฤษภาคม บริษัทฯได้ลงทุนซื้อหุ้นสามัญในบริษัท ไนเตรทไทย จำกัด
  ซึ่งเป็นบริษัทผู้นำในการผลิตและจำหน่ายแอมโมเนียมไนเตรทและกรดไนตริก จำนวน 468,750
  หุ้น รวมเป็นเงินลงทุนทั้งสิ้น 97 ล้านบาท ส่งผลให้บริษัทฯถือหุ้นเพิ่มขึ้นจากเดิมร้อยละ 40
  เป็นร้อยละ 50 ในบริษัท ไนเตรทไทย จำกัด
  ซึ่งทำให้บริษัทดังกล่าวเปลี่ยนฐานะจากบริษัทร่วมเป็นกิจการร่วมค้าของบริษัทฯ

  มิถุนายน บริษัทฯได้ชำระหนี้ตามสัญญาปรับโครงสร้างหนี้เป็นจำนวนเงินประมาณ 1,429.44
  ล้านบาท หรือประมาณ 36 ล้านเหรียญสหรัฐ

  21 สิงหาคม บริษัทฯประสบความสำเร็จในการระดมทุนจำนวนรวมทั้งสิ้น 12,175.60 ล้านบาท
  โดยเป็นการขายหุ้นสามัญเพิ่มทุนให้แก่ผู้ถือหุ้นเดิมในอัตราส่วน 1 หุ้นสามัญเดิมต่อ 1 หุ้นสามัญใหม่
  เป็นจำนวนรวม 807.50 ล้านหุ้น ในราคาหุ้นละ 10 บาท คิดเป็นจำนวนเงินรวม 8,075.00
  ล้านบาท และโดยการขายหุ้นสามัญเพิ่มทุนให้แก่บุคคลโดยเฉพาะเจาะจงจำนวน 404.00 ล้านหุ้น
  ในราคาหุ้นละ 10.15 บาท คิดเป็นจำนวนเงินรวม 4,100.60 ล้านบาท

  23 สิงหาคม บริษัทฯได้นำเงินที่ได้จากการเพิ่มทุนจำนวนประมาณ 11,500 ล้านบาท
  ไปชำระหนี้เงินต้นล่วงหน้าให้แก่เจ้าหนี้ตามสัญญาปรับโครงสร้างหนี้
  ส่งผลให้หนี้ตามสัญญาปรับโครงสร้างหนี้ของบริษัทฯลดลงอย่างมีนัยสำคัญ

  27 ตุลาคม บริษัทฯได้จ่ายเงินปันผลสำหรับผลประกอบการงวด 6 เดือนแรกสำหรับปี 2549
  ให้แก่ผู้ถือหุ้นในอัตราหุ้นละ 0.25 บาท คิดเป็นจำนวนเงินรวมเท่ากับ 504.75 ล้านบาท

  27 ตุลาคม บริษัทฯ ได้ชำระหนี้เงินต้นล่วงหน้าให้แก่เจ้าหนี้ตามสัญญาปรับโครงสร้างหนี้เป็น
  จำนวนเงิน 193.63 ล้านบาท หรือประมาณ 5 ล้านเหรียญสหรัฐ

  17 พฤศจิกายน บริษัท ทริสเรทติ้ง จำกัด ได้ทบทวนการจัดอันดับเครดิตองค์กรใหม่ให้แก่บริษัทฯ
  โดยได้ปรับอันดับเครดิตองค์กรของบริษัทฯให้ดีขึ้น จากระดับ “BBB-” แนวโน้มอันดับเครดิต
  “คงที่” เป็นระดับ “BBB” แนวโน้มอันดับเครดิต “คงที่”
  ซึ่งจัดเป็นอันดับเครดิตองค์กรที่สามารถลงทุนได้

  29 พฤศจิกายน บริษัทฯ
  และบริษัทย่อยได้ยื่นคำร้องต่อศาลล้มละลายกลางเพื่อขอขยายระยะเวลาดำ
  เนินการตามแผนฟื้นฟูกิจการออกไปอีก 1 ปี เป็นสิ้นสุดวันที่ 31 ธันวาคม 2550 ซึ่งต่อมาเมื่อวันที่
  12 ธันวาคม 2549 ศาลฯ
  ก็ได้มีคำสั่งอนุญาตให้ขยายระยะเวลาการดำเนินการตามแผนฯของบริษัทฯและบริษัทย่อยออกไปอีก
  1 ปี จนถึงวันที่ 31 ธันวาคม 2550

  29 ธันวาคม บริษัทฯ ได้ชำระหนี้เงินต้นล่วงหน้าให้แก่เจ้าหนี้ตามสัญญาปรับโครงสร้างหนี้เป็น
  จำนวนเงิน 577.37 ล้านบาท หรือประมาณ 15 ล้านเหรียญสหรัฐ

 

การพัฒนาองค์กรด้านอื่น ๆ ในปี 2549

  • บริษัทฯ ได้พัฒนาผลิตภัณฑ์ปูนซีเมนต์ ดังนี้

  1. พัฒนาปูนสำเร็จรูปสำหรับงานเทพื้น ที่ต้องการความเรียบได้ระดับ
  โดยปูนสำเร็จรูปดังกล่าวสามารถไหลปรับระดับได้เอง
  ซึ่งจะเป็นการลดเวลาและแรงงานในการทำงาน

  2. พัฒนาปูนสำเร็จรูปสำหรับใช้ในงานฉาบที่ให้คุณสมบัติความเป็นฉนวนกันความร้อน
  เพื่อให้สอดคล้องกับนโยบายด้านสิ่งแวดล้อมและการประหยัดพลังงาน

  3. พัฒนาปูนสำเร็จรูปสำหรับใช้ในงานซ่อมคอนกรีตที่มีการแข็งตัวเร็ว
  สามารถเปิดใช้งานได้ภายในเวลา 4-6 ชั่วโมง
  เพื่อทดแทนงานซ่อมแบบเดิมที่ต้องรอให้ปูนที่ซ่อมแข็งแรงอย่างน้อย 24 ชั่วโมง

  4. พัฒนาปูนสำเร็จรูปสำหรับงานฉาบทนกรด เพื่อใช้เป็น coating
  ของบ่อคอนกรีตที่ต้องสัมผัสกับน้ำหรือสารละลายที่เป็นกรดอ่อน เช่น บ่อบำบัดน้ำเสีย,
  บ่อน้ำโสโครก เป็นต้น

  • บริษัท ทีพีไอ คอนกรีต จำกัด ได้เพิ่มกำลังการผลิตและการให้บริการ
  โดยเพิ่มจำนวนหน่วยผลิตอีก 5 หน่วย ตั้งอยู่ในเขตกรุงเทพฯ และปริมณฑล
  นอกจากนี้ยังเพิ่มจำนวนรถโม่สำหรับจัดส่งคอนกรีตผสมเสร็จ

  • บริษัท ทีพีไอ คอนกรีต จำกัด ได้คิดค้นผลิตภัณฑ์ใหม่ๆ เพื่อตอบสนองความต้องการของลูกค้า
  ดังนี้

  1. คอนกรีตกันซึม ทีพีไอ เป็นผลิตภัณฑ์ที่ได้รับการออกแบบให้มีความทึบน้ำเป็นพิเศษ
  โดยผสมน้ำยากัน ซึม ทำให้คอนกรีตสามารถกันน้ำซึมผ่านได้ เหมาะสำหรับเทพื้นชั้นดาดฟ้า
  ชั้นใต้ดิน สระว่ายน้ำ

  2. คอนกรีตความร้อนต่ำ ทีพีไอ การเทคอนกรีตปริมาณมากสำหรับโครงการขนาดใหญ่ เช่น
  ฐานราก ตอม่อ สะพาน เขื่อน ฯลฯ
  มักจะพบปัญหาคอนกรีตแตกร้าวที่เกิดจากความร้อนของปฏิกิริยา Hydration
  แม้ว่าจะมีการบ่มผิวอย่างดีก็ตาม ทีพีไอ คอนกรีต
  จึงได้พัฒนาคอนกรีตชนิดพิเศษที่สามารถป้องกันปัญหาโดยการผสม Fly Ash
  ลงในส่วนผสมคอนกรีต เพื่อช่วยลดความร้อนที่เกิดจากปฏิกิริยา Hydration ภายในโครงสร้าง

2.2 ภาพรวมการประกอบธุรกิจ ณ วันที่ 31 ธันวาคม 2549

2.3 รายละเอียดธุรกิจ

บริษัทฯและบริษัทย่อยประกอบธุรกิจหลัก 3 ประเภท ดังนี้

1. ธุรกิจปูนซีเมนต์ ปูนเม็ด และปูนสำเร็จรูป

  บริษัทฯเป็นผู้ผลิตปูนซีเมนต์ ปูนเม็ด และปูนสำเร็จรูปชนิดต่างๆ
  โดยมีโรงงานผลิตอยู่ที่จังหวัดสระบุรี ทั้งนี้
  บริษัทฯเป็นผู้ผลิตปูนซีเมนต์รายใหญ่หนึ่งในสามของประเทศ โดยมีส่วนแบ่งการตลาดร้อยละ 19
  ของปริมาณการจำหน่ายทั้งหมดในประเทศ

2. ธุรกิจเม็ดพลาสติก LDPE / EVA

  บริษัทฯผลิตเม็ดพลาสติก LDPE 2 ชนิด ได้แก่ LDPE Homopolymer (LDPE) และ LDPE
  Copolymer (EVA) ที่โรงงานในจังหวัดระยอง LDPE
  เป็นเม็ดพลาสติกประเภทที่นำไปใช้เป็นวัตถุดิบในการผลิตผลิตภัณฑ์พลาสติกหลายประเภท
  โดยบริษัทฯเป็นผู้ผลิตเม็ดพลาสติก LDPE รายใหญ่ที่สุดในประเทศไทย
  โดยมีส่วนแบ่งการตลาดในผลิตภัณฑ์ LDPE และ EVA ร้อยละ 50 และ 30
  ของปริมาณการจำหน่ายทั้งหมดในประเทศ ตามลำดับ

3. ธุรกิจคอนกรีตผสมเสร็จ

  บริษัท ทีพีไอ คอนกรีต จำกัด เป็นผู้ผลิตคอนกรีตผสมเสร็จรายใหญ่อันดับสองของประเทศ
  โดยมีส่วนแบ่งการตลาดร้อยละ 12 ของปริมาณการจำหน่ายทั้งหมดในประเทศ

  นอกจากนี้ บริษัทฯยังลงทุนในธุรกิจอื่นผ่านบริษัทย่อย กิจการร่วมค้า และบริษัทร่วมของบริษัทฯ
  เช่น ธุรกิจผลิตและจำหน่ายแอมโมเนียไนเตรท และกรดไนตริก
  ธุรกิจผลิตและจำหน่ายเหล็กแท่งและเหล็กเส้น ธุรกิจประกันชีวิตธุรกิจพัฒนาที่ดินและที่พักอาศัย
  และธุรกิจรับจ้างขนส่งคอนกรีตผสมเสร็จ เป็นต้น

หน่วย : ล้านบาท

+------------+-------------+-------+----+----+----+----+----+-----+
| ผลิตภัณฑ์     | ดำเนินการโดย | %     | 25 |    | 25 |    | 25 |     |
|            |             | การถ  | 47 |    | 48 |    | 49 |     |
|            |             | ือหุ้นขอ |    |    |    |    |    |     |
|            |             | งบริษัท |    |    |    |    |    |     |
+------------+-------------+-------+----+----+----+----+----+-----+
|            |             |       | ร  | %  | ร  | %  | ร  | %   |
|            |             |       | าย |    | าย |    | าย |     |
|            |             |       | ได้ |    | ได้ |    | ได้ |     |
+------------+-------------+-------+----+----+----+----+----+-----+
| ปูนซีเมนต์    | บมจ. ทีพีไอ   | -     | 12 | 6  | 12 | 5  | 12 | 57  |
|            | โพลีน        |       | ,6 | 0. | ,3 | 7. | ,9 | .12 |
|            |             |       | 55 | 72 | 48 | 69 | 27 |     |
+------------+-------------+-------+----+----+----+----+----+-----+
| คอน        | บจก. ทีพีไอ   | 99.99 | 2  | 1  | 3  | 1  | 3  | 14  |
| กรีตผสมเสร็จ | คอนกรีต      |       | ,8 | 3. | ,1 | 4. | ,3 | .60 |
|            |             |       | 65 | 75 | 28 | 68 | 04 |     |
+------------+-------------+-------+----+----+----+----+----+-----+
| เม็ดพลาสติก  | บมจ. ทีพีไอ   | -     | 6  | 3  | 6  | 3  | 7  | 31  |
|            | โพลีน        |       | ,3 | 0. | ,9 | 2. | ,0 | .37 |
|            |             |       | 39 | 41 | 13 | 45 | 98 |     |
+------------+-------------+-------+----+----+----+----+----+-----+
| แอมโม      | บจก. ไ      | 50.00 | -  | -  | -  | -  | 4  | 2   |
| เนียมไนเตรท | นเตรทไทย 1/ |       |    |    |    |    | 74 | .09 |
+------------+-------------+-------+----+----+----+----+----+-----+
| อื่น ๆ       |             |       | (  | (4 | (  | (5 | (  | (5. |
|            |             |       | 1, | .8 | 1, | .0 | 1, | 18) |
|            |             |       | 01 | 7) | 08 | 9) | 17 |     |
|            |             |       | 6) |    | 5) |    | 3) |     |
+------------+-------------+-------+----+----+----+----+----+-----+
| รวม        |             |       | 20 | 10 | 21 | 10 | 22 | 100 |
|            |             |       | ,8 | 0. | ,3 | 0. | ,6 | .00 |
|            |             |       | 43 | 00 | 04 | 00 | 30 |     |
+------------+-------------+-------+----+----+----+----+----+-----+

หมายเหตุ : 1/ เป็นกิจการร่วมค้า

2.4 เป้าหมายการดำเนินธุรกิจ

  บริษัทฯมีเป้าหมายที่จะรักษาความสามารถในการแข่งขันในอุตสาหกรรมการผลิตและจำหน่ายปูนซีเมนต์
  คอนกรีตผสมเสร็จ รวมถึงเม็ดพลาสติกทั้งในประเทศและต่างประเทศ
  โดยมีความมุ่งมั่นที่จะเพิ่มประสิทธิภาพการผลิตโดยลดต้นทุนด้านพลังงาน การเน้นคุณภาพสินค้า
  ระบบการจัดส่ง ระบบการจัดสภาพสิ่งแวดล้อม และความปลอดภัยของพนักงาน
  โดยมีการกำกับดูแลกิจการที่ดีมีส่วนร่วมในการช่วยเหลือสังคม
  และปฏิบัติตามแผนฟื้นฟูกิจการให้ประสบความสำเร็จ